RLB Export

Az RLB könyvelőprogram képes a Forintban kiállított vevői számlák importálására a Pénzügy→Számlák→RLB Export menüpontban, amennyiben az ehhez szükséges modul telepítve van a rendszerben.

Az RLB program DBF formában képes fogadni az adatokat a 2013-ban kiadott DBF formátumleírás szerint. Tudomásunk szerint azóta nem volt változás a formátumban.

A rendszer lehetőséget biztosít arra, hogy szabadon szűrjön a felhasználó az összes számla között, majd a szűrés eredményéül kapott listát exportálja ki DBF formátumban, kszlaket.dbf néven (az RLB csak ilyen néven tudja importálni az adatokat). Azért, hogy ne kelljen minden alkalommal ezeket a szűréseket manuálisan elvégezni, a leggyakrabban használt előszűréseket külön listákba helyeztük. Ha másra van szükség, akkor marad az összes számla listájából való manuális szűrés, vagy kérésre szívesen bővítjük az előszűrt számlák listáját.

A jelenlegi lehetőségek:

Összes számla
A rendszerben kiállított valamennyi vevői számla, aminek a pénzneme HUF.

Tárgyhónapban kiállított készpénzes számlák
az aktuális dátum hónapjában levő kiállítási dátumú készpénzes forintos vevői számlák

Tárgyhónapban kiállított nem készpénzes számlák
az aktuális dátum hónapjában levő kiállíítási dátumú nem készpénzes forintos vevői számlák

Előző hónapban kiállított készpénzes számlák
az aktuális dátumot megelőző hónapban levő kiállítási dátumú készpénzes forintos vevői számlák

Előző hónapban kiállított nem készpénzes számlák
az aktuális dátumot megelőző hónapban levő kiállítási dátumú nem készpénzes forintos vevői számlák

Tárgyhónapban teljesített készpénzes számlák
az aktuális dátum hónapjában levő teljesítési dátumú készpénzes forintos vevői számlák

Tárgyhónapban teljesített nem készpénzes számlák
az aktuális dátum hónapjában levő teljesítési dátumú nem készpénzes forintos vevői számlák

Előző hónapban teljesített készpénzes számlák
az aktuális dátumot megelőző hónapban levő teljesítési dátumú készpénzes forintos vevői számlák

Előző hónapban teljesített nem készpénzes számlák
az aktuális dátumot megelőző hónapban levő teljesítési dátumú nem készpénzes forintos vevői számlák

A listában a navigációs részen található RLB Export funkcióra kattintással történik meg a DBF file előállítása.

Előfordulhatnak olyan esetek, amikor az exportálás nem lenne lehetséges kerekítési problémák miatt, azaz amikor matematikailag nem stimmel a számla végösszege a számla tételeinek nettó + áfa összegeivel. Azért, hogy ne kelljen ezeket a számlákat egyesével javítgatni, a rendszer lehetőséget biztosít a listákban szereplő számlák tömeges javítására. A navigációs részen található egy Vevői számlák kerekítései nevű funkció, ami olyan módon korrigálja a rögzített adatokat, hogy azok megfeleljenek a törvényi előírásoknak és egyben alkalmasak legyenek az exportálásra.

Kapcsolódó oldalak:

Pénzügy

Számla nyilvántartás